સાન્તાક્રુઝમાં તેમના પુત્ર પ્રેમજીભાઈ દેઢિયાના ઘરે જ્યારે પહોંચી ત્યારે લક્ષ્મીબહેન પોતાના રૂમમાં પલંગ પર બેસીને સ્તુતિ-સ્તવન વાંચી રહ્યા હતા. મને જોઈને તેમણે વાંચવાના ચશ્માં કાઢીને જોવાના ચશ્માં પહેર્યાં. તેમને પૂછ્યું કે તમે ભણ્યા છો? તો કહે ના. તેમના પુત્ર પ્રેમજીભાઈએ વાતનો દોર હાથમાં લેતા કહ્યું કે મા શાળામાં ગયા જ નથી. પણ જ્યારે મારા બાળકો ભણતાં હતા ત્યારે તેમની સાથે જ અક્ષરજ્ઞાન મેળવી લીધું. ત્યારબાદ સ્તવનો, ધાર્મિક પુસ્તકો અને અખબાર વાંચતા વાંચતા વધુ શીખી ગયા.